ม.บูรพา : โกงกาง จัดวิ่งไล่ลุง จนได้ ท่ามกลางการขัดขวางคุกคาม
กลุ่มโกงกางมหาวิทยาลัยบูรพา จัดวิ่งไล่ลุง ท่ามกลางอุปสรรคทั้งมหาลัยอ้างไม่ได้หนังสือขออนุญาตจนท.เช็คข้อมูล-เก็บภาพงานบางส่วน12 ม.ค.2563 ผู้สื่อข่าวรายงานว่า วันนี้ เวลา 16.00 น.ที่ มหาวิทยาลัยบูรพาบางแสน กลุ่มโกงกางซึ่งเป็นกลุ่มนักกิจกรรมพื้นที่มหาวิทยาลัยบูรพาจัดกิจกรรม วิ่งไล่ลุง ขึ้น จากลานธรรมวนไปบรรจบที่ลานปลากระเบนระยะทางประมาณ 3.1 กิโลเมตรโดยการจัดกิจกรรมในครั้งนี้มีอุปสรรคขัดขวางเล็กน้อยระหว่างมหาวิทยาลัยกับผู้จัดงาน อย่างไรก็ตามกิจกรรมนี้สามารถจัดได้และดำเนินไปได้อย่างราบลื่นปกติไม่มีการปะทะกันระหว่างเจ้าหน้าที่ ผู้จัดงานและผู้ที่มาร่วมงานครั้งนี้ผู้สื่อข่าวรายงานเพิ่มเติมว่า มหาวิทยาลัยส่งเจ้าหน้าที่มาเจรจากับผู้จัดกิจกรรม วิ่งไล่ลุง ในครั้งนี้ โดยยกเหตุผลเรื่องของการที่ไม่ได้รับทราบถึงเอกสารการขอจัดกิจกรรมในพื้นที่ และขอให้ผู้จัดยุติการจัดกิจกรรม อย่างไรก็ตามผู้จัดยืนยันกับเจ้าหน้าที่มหาวิทยาลัยว่า ได้ส่งหนังสือขออนุญาติไปแล้ว พร้อมระบุว่า มหาวิทยาลัยก็รับเรื่องในการจัดกิจกรรมในครั้งนี้รวมไปถึงการถ่ายคัดลอกสำเนาไว้แล้วเจ้าหน้าที่รัฐฝ่ายความมั่นคง ได้มีการเข้ามาสอบถามถึงรูปแบบการจัดกิจกรรมรวมไปถึงการสอบถามเรื่องการชุมนุม โดยเจ้าหน้าที่ อ้างถึงความกังวลว่ากิจกรรมนั้นจะบานปลายไปสู่การชุมนุมทางการเมือง ผู้จัดงานโดยกลุ่มโกงกางส่งตัวแทนเข้ามาพูดคุยเจรจาจนได้ข้อสรุป โดยยืนยันกับเจ้าหน้าที่ว่าจะไม่เกิดเหตุการณ์บานปลายไปถึงการชุมนุมอย่างแน่นอนเพราะสื่อสารประชาสัมพันธ์กิจกรรมรวมและแจ้งผู้ที่มาร่วมงานว่างานครั้งนี้คือ การวิ่ง ที่เป็นกิจกรรมออกกำลังกายไม่ได้เป็นกิจกรรมทางการเมืองแต่อย่างใดผู้สื่อข่าวรายงานต่อว่า ภายหลังจากเจรจา ผู้จัดยังดำเนินกิจกรรมดำเนินต่อไป โดยปล่อยตัวนักวิ่งจาก ลานธรรมวนไปบรรจบที่ลานปลากระเบน ระยะทางในการวิ่งครั้งนี้อยู่ที่ 3.1 กิโลเมตร แม้ทางมหาวิทยาลัยยังคงอ้างเรื่องขออนุญาติใช้สถานที่พร้อมทั้งขอให้ยุติกิจกรรมกิจกรรมการวิ่งไล่ลุงที่มหาวิทยาลัยบูรพา บางแสนครั้งนี้มีผู้เข้าร่วม ทั้งจากการลงทะเบียนและเดินเข้ามาร่วมกิจกรรมเลย จำนวน 150 คน ผู้สื่อข่าวสอบถามผู้ที่เข้าร่วมกิจกรรมครั้งนี้โดยผู้เข้าร่วมกิจกรรมรายหนึ่งกล่าวว่า การจัดกิจกรรมการวิ่งครั้งนี้สนับสนุนให้จัดและเต็มใจที่จะมาวิ่งเพราะติดปัญหาเรื่องการเดินทางไปกรุงเทพ เมื่อเห็นว่าที่บางแสนจัดก็เลยจึงมาเข้าร่วมต่อประเด็นคำถามถึงความกังวลต่อผู้เข้าร่วมนั้น ได้เสียงสะท้อนกลับว่า ไม่ได้มีความกังวลเพราะมองว่ากิจกรรมครั้งนี้เป็นการนัดกันมาวิ่งเพื่อออกกำลังกายนอกจากนี้ก่อนกิจกรรมจะยุติการจัดกิจกรรมขึ้น ผู้จัดมีกิจกรรมเพื่อให้เกิดการมีส่วนร่วมขึ้น โดยกิจกรรมดังกล่าวเป็นกิจกรรมเขียนป้ายผ้าแสดงความอัดอั้นและระบายอารมณ์อย่างสร้างสรรค์ลงป้ายผ้าในครั้งนี้ จนเมื่อมาถึงช่วงสุดท้ายของกิจกรรมก็ได้มีการรวมตัวกับผู้ที่มาร่วมกิจกรรมครั้งนี้เพื่อบันทึกประวัติศาสตร์กิจกรรม วิ่งไล่ลุง ที่เกิดขึ้นทั่งทั้งประเทศอย่างไรก็ตาม หลังจากกิจกรรมยุติทางผู้สื่อข่าวได้รับรายงานว่า ผู้จัดกิจกรรมถูกคุกคามในหลายทาง เช่น การคุกคามละเมิดสิทธิส่วนบุคคลเรื่องของการแอบติดตามทีมงานผู้จัดกิจกรรมครั้งนี้จากเจ้าหน้าที่รัฐ ซึ่งถือเป็นการละเมิดสิทธิฯ อีกทั้งเจ้าหน้าที่มหาวิทยาลัยก็ใช้วิธีการบันทึกภาพวีดีโอแบบประชิดตัวอีกด้วยทั้งนี้ผู้ที่โดนกระทำดังกล่าวได้แจ้งเรื่องการถูกละเมิดสิทธิฯต่อทางศูนย์ทนายความสิทธิมนุษยชนและ iLaw แล้วเช่นกัน
กลุ่มโกงกาง มหาวิทยาลัยบูรพา จัด วิ่งไล่ลุง ท่ามกลางอุปสรรคทั้งมหาลัยอ้างไม่ได้หนังสือขออนุญาต จนท.เช็คข้อมูล-เก็บภาพงานบางส่วน12 ม.ค.2563 ผู้สื่อข่าวรายงานว่า วันนี้ เวลา 16.00 น.
กลุ่มโกงกาง, มหาวิทยาลัยบูรพา,วิ่งไล่ลุง